খ্রীষ্টাব্দ ১৯৭১। বাংলাদেশের স্বাধীনতাযুদ্ধ চলাকালে মুজিবনগরে এই উপন্যাস লেখা হয়… সামাজিক কর্তব্য বাইরের জগৎকে জানানোর জন্য পাকিস্তানের ইসলামী সেনাবাহিনী বাঙালীদের উপর কি জাতীয় জুলুমের রোলার চালিয়ে দিচ্ছে প্রত্যহ। গ্রামের পর গ্রাম জ্বালিয়ে দেওয়া বিচিত্র কিছু নয়। সবচেয়ে জঘন্যতম অপরাধ গণহত্যা, সেখানে অপরাধী নিরপরাধী বাছবিচার নি®প্রয়োজন। মুক্তিযুদ্ধের গোড়ার দিকে মুসলমান নাগরিকদের উত্তেজিত করেছিল হিন্দু প্রতিবেশীদের ধ্বংসকল্পে। সেখানে তেমন সফল না হওয়ার ফলে পাকিস্তানি সৈন্যগণ নিজেরাই শুরু করল হিন্দু নিধন। কিন্তু বাঙালী হিন্দু-মুসলমান ত আকৃতিগত একরকম। হিন্দু-মুসলমান পার্থক্য দায়। তখন শুরু হলো গণহত্যা। পাকিস্তানী সৈন্যদের বর্বরতার ফলে দেশের অভ্যন্তরে লক্ষ লক্ষ মানুষ নিরাপত্তার সন্ধানে যাযাবর। এক কোটি লোক প্রতিবেশী ভারত রাষ্ট্রে আশ্রয় পেল। এই পটভূমি। লেখক হিসেবে দায়িত্ব কে এড়িয়ে যেতে পারে?